|  |  |
| --- | --- |
| ГРБОВИ ЗА МЕМОРАНДУМ | Република СрбијаАутономна покрајина Војводина**Покрајински секретаријат за****пољопривреду, водопривреду и шумарство**Булевар Михајла Пупина 16, 21000 Нови СадТ: +381 21 487 44 11; 456 721 F: +381 21 456 040 psp@vojvodina.gov.rs |
| БРОЈ: 002162038 2025 09419 000 000 000 001 02 004 |  ДАТУМ: 14.05.2025. године |

На основу чл. 16, 24. и 33. Покрајинске скупштинске одлуке о покрајинској управи („Службени лист АПВ“, бр. 37/14 и 54/14 - др.одлука, 37/15, 29/17, 24/19, 66/20, 38/21 и 22/2025), чл. 11. и 23. став 4. Покрајинске скупштинске одлуке о буџету АП Војводине за 2025. годину („Службени лист АПВ“, брoj 57/2024), у вези са Законом о подстицајима у пољопривреди и руралном развоју („Службени гласник РС“, бр. 10/13, 142/14, 103/15, 101/16, 35/23, 92/23 и 94/24), тачке 2.5. Покрајинске скупштинске одлуке о програму подршке за спровођење пољопривредне политике и политике руралног развоја за Аутономну покрајину Војводину за 2025. годину („Службени лист АПВ“, број 57/24) и чланом 18. Правилника о спровођењу конкурса које расписује Покрајински секретаријат за пољопривреду, водопривреду и шумарство („Службени лист АПВ“ 24/25), покрајински секретар за пољопривреду, водопривреду и шумарствo, расписује

**КОНКУРС**

**ЗА ДОДЕЛУ СРЕДСТАВА ЗА ПОДРШКУ МЛАДИМА У РУРАЛНИМ ПОДРУЧЈИМА**

**У АП ВОЈВОДИНИ У 2025. ГОДИНИ**

1. **ЦИЉ И ПРЕДМЕТ КОНКУРСА**

Циљ овог конкурса јесте демографска обнова руралних подручја АП Војводине ради подстицања останка младих у руралним подручјима односно њиховог повратка из градова.

Предмет конкурса је подршка новим генерацијама младих пољопривредних произвођача, њиховом развоју и унапређивању кроз подстицање инвестиција у физичку имовину пољопривредних газдинстава.

1. **ВИСИНА БЕСПОВРАТНИХ СРЕДСТАВА**

За реализацију Конкурса за доделу средстава за подршку младима у руралним подручјима у АП Војводини у 2024. години предвиђено је укупно **100.000.000,00 динара.**

Бесповратна средства за подршку инвестиција по конкурсу утврђују се у износу до **90%** од укупно прихватљивих трошкова инвестиције.

Приликом обрачуна, узима се вредност инвестиције **без пореза на додату вредност (ПДВ).**

**Максималан износ бесповратних средстава** по једној пријави не може бити већи од **2.000.000,00 динара**.

**Минималан износ бесповратних средстава** по једној пријави износи **500.000,00 динара.**

1. **НАМЕНА СРЕДСТАВА**

Бесповратна средства која се додељују по овом конкурсу намењена су за:

1. Инвестиције у физичку имовину пољопривредних газдинстава (набавка опреме и пољопривредне механизације, подизање вишегодишњих засада и пластеника, инвестиције у сектору пчеларство)

**Листа прихватљивих инвестиција приказана је у члану 4. Правилника о додели средстава за подршку младима у руралним подручјима у АП Војводини у 2025. Години.**

Подносилац пријаве може поднети само једну пријаву по конкурсу.

**ПОДНОСИЛА ПРИЈАВЕ НЕ СМЕ ДА КУПИ ОПРЕМУ И РЕАЛИЗУЈЕ ИНВЕСТИЦИЈУ ПРЕ ЗАКЉУЧЕЊА УГОВОРА О ДОДЕЛИ ПОДСТИЦАЈНИХ СРЕДСТАВА.**

Покрајински секретаријат путем свог надлежног сектора може да наложи Пољопривредној стручној и саветодавној служби АП Војводине да утврди чињенично стање на терену - нулта контрола за инвестиције: Подизање нових вишегодишњих засада воћака, хмеља и винове лозе и Подизање пластеника за производњу поврћа, воћа, цвећа и расадничку производњу. Нултом контролом се сматра утврђивање затеченог чињеничног стања на терену.

1. **КОРИСНИЦИ**

Право на подстицаје остварују физичка лица старијa од 18 година којa у моменту подношења захтева не смеју имати више од 40 година, који су први пут уписани у Регистар пољопривредних газдинстава као носиоци пољопривредног газдинства након 01.04.2024. године и нису остваривали право на подстицаје.

Право на подстицаје остварују подносиоци пријава који имају пребивалиште у насељеном месту у ком се не налази седиште града (Нови Сад, Суботица, Зрењанин, Панчево, Вршац, Сремска Митровица, Кикинда, Сомбор - Закон о територијалној организацији Републике Србије ("Сл. гласник РС", бр. 129/2007, 18/2016 и 47/2018).

1. **ВРЕМЕНСКИ ОКВИР**

Конкурс је отворен до **13.06.2025. године.**

1. **ПОТРЕБНА ДОКУМЕНТАЦИЈА**

***Документација коју достављају сви подносиоци пријава:***

1. образац пријаве (попуњен искључиво на рачунару) са обавезним потписом подносиоца пријаве;
2. фотокопија личне карте или очитана чипована лична карта носиоца пољопривредног регистрованог газдинства;
3. оверени Изводи из Регистра пољопривредних газдинстава (подаци о пољопривредном газдинству, структура биљне производње, подаци о животињама, не старији од 30 дана);
4. доказ о измиреним пореским обавезама које су доспеле до 31.12.2024. године за подносиоца пријаве (издато од стране надлежног органа јединице локалне самоуправе);
5. предрачун са пропратним актом добављача у коме ће бити исказана цена без ПДВ-а, ПДВ и цена са ПДВ-ом, појединачно за сваку ставку и укупно и спецификација опреме која садржи основне карактеристике конструкције и опреме. Уколико добављач није у систему ПДВ мора бити назначено на профактури;
6. изјава добављача да може извршити испоруку предмета инвестиције из предрачуна до 01. септембра 2025. године (за набавку опреме и механизације) односно до 20. новембра 2025. године (за подизање вишегодишњих засада);
7. пословни план ‒ економска одрживост пројекта (попуњен искључиво на рачунару);
8. изјава 1. подносиоца пријаве који својим потписом потврђује под материјалном и кривичном одговорношћу истинитост и тачност података и даје сагласност за коришћење датих података током процеса провере, плаћања и трајања утврђених обавеза;
9. Изјава 2. подносиоца пријаве који својим потписом потврђује да је упознат са одредбама члана 103. Закона о општем управном поступку („Службени гласник РС“ бр. 18/2016, 95/2018 –аут.тумачење и 2/23 –одлука УС) по којима је орган дужан да по службеној дужности, у складу са законом, врши увид, прибавља и обрађује податке о чињеницама о којима се води службена евиденција, а који су неопходни за одлучивање;

***Додатна документација за инвестиције у Сектору млеко, месо и производња конзумних јаја***

1. потврда о броју грла за одговарајућу категорију животиња, издата од стране надлежне ветеринарске службе (за инвестиције у опремање сточарских фарми, набавку прикључне механизације и ограђивање пашњака);
2. решење да је објекат уписан у Регистар објеката за узгој, држање и промет животиња (за инвестиције у опремање сточарских фарми). Решење мора да гласи на име подносиоца пријаве;
3. оригинал извод из катастра непокретности с подацима о власништву за објекат у којем се реализује инвестиција (не старији од 30 дана од дана подношења захтева);
4. уговор о закупу предметног објекта закључен са закуподавцем, на период закупа, који не може бити краћи од 31.12.2031. године уколико објекат није у власништву подносиоца пријаве, оверен код јавног бележника. Објекат који је дат у закуп може бити предмет инвестиције само по једној пријави;

***Додатна документација за инвестиције у Сектору воће, грожђе, поврће и цвеће***

* за инвестиције - подизање вишегодишњих засада воћака, хмеља и винове лозе, подизање и опремање пластеника за производњу поврћа, воћа, цвећа и расадничку производњу и набавка прикључне механизације, набавка опреме-линија за бербу:
1. оригинал извод из катастра непокретности с подацима о власништву катастарских парцела на којима се реализује инвестиција (не старији од 30 дана од дана подношења захтева);
2. уговор о закупу предметних парцела закључен са закуподавцем, на период закупа који не може бити краћи од 31.12.2031. године уколико парцеле нису у власништву подносиоца пријаве, оверен код јавног бележника. За подизање вишегодишњих засада период закупа, катастарских парцела не може бити краћи од 31.12.2035. године;
* за инвестиције: набавка опреме-линија за чишћење и прање производа, набавка опреме - линија за сортирање и калибрирање производа, набавка опреме - линија за паковање и обележавање производа (пакерице, опрема за штампање етикета):
1. оригинал извод из катастра непокретности с подацима о власништву за објекат у којем се реализује инвестиција (не старији од 30 дана од дана подношења захтева);
2. уговор о закупу предметног објекта закључен са закуподавцем, на период закупа који не може бити краћи од 31.12.2031. године уколико објекат није у власништву подносиоца пријаве;

***Додатна документација за инвестиције у Сектору пчеларство***

1. оригинал извод из катастра непокретности с подацима о власништву катастарских парцела на којима се реализује инвестиција (не старији од 30 дана од дана подношења захтева);
2. уговор о закупу или уступању на коришћење предметних парцела закључен са закуподавцем, на период закупа који не може бити краћи од 31.12.2031. године уколико парцеле нису у власништву подносиоца пријаве, оверен код јавног бележника;

***Документација коју достављају подносиоци пријаве опционо***

1. фотокопија дипломе пољопривредног или ветеринарског факултета или сведочанство средње пољопривредне школе или ветеринарски техничар (друга документација неће бити узета у разматрање)

Подносилац пријаве треба да се изјасни на обрасцу који је саставни део пријаве о томе да ли ће документацију наведену **под тачком 4.,** прибавити сам или ће Покрајински секретаријат по службеној дужности од надлежних органа прибављати податке о чињеницама о којима се води службена евиденција у складу са законом који уређује општи управни поступак.

Уколико се опрема набавља из иностранства, подносилац пријаве обавезан је да достави документа преведена на српски језик, од стране овлашћеног судског тумача. Уколико је рачун/предрачун исказан у страној валути, неопходно је у обрасцу пријаве унети вредност опреме у динарској противвредности, обрачунатој по средњем курсу НБС, на дан издавања рачуна/предрачуна.

Комисија задржава право да поред наведених затражи и друга документа.

1. **НАЧИН ДОСТАВЉАЊА ПРИЈАВА**

**Физичко лице**, носилац регистрованог пољопривредног газдинства, пријаву са потребном документацијом доставља:

- путем поште на адресу: Покрајински секретаријат за пољопривреду, водопривреду и шумарство, 21000 Нови Сад, Булевар Михајла Пупина број 16, с назнаком: „**КОНКУРС ЗА ДОДЕЛУ СРЕДСТАВА ЗА ПОДРШКУ МЛАДИМА У РУРАЛНИМ ПОДРУЧЈИМА У АП ВОЈВОДИНИ У 2025. ГОДИНИ ”,**

- лично у Писарници покрајинских органа управе, или

- електронским путем – дигитална платформа АгроСенс АПВ.

Ако се пријава подноси путем поште или лично у Писарници покрајинских органа управе, документација се доставља у једном штампаном примерку као и у електронској верзији на УСБ-у искључиво у ПДФ-у (сваки приложени документ мора имати тачан назив нпр. Лична карта, Подаци о пољопривредном газдинству, Уговор и сл.)

За пријаве које се подносе електронским путем, на месту које је предвиђено за потпис уноси се електронски потпис. Електронски се потписују и изјаве 1. и 2.

 Документација се прилаже искључиво у ПДФ-у.

АгроСенс апликација као и упутство за коришћење могу се преузети с веб-странице: [www.psp.vojvodina.gov.rs](http://www.psp.vojvodina.gov.rs)

Приликом уноса пријаве у информациони систем за обраду пријава - платфома Агро Сенс, пријава добија шифру под којом подносилац пријаве учествује у даљем поступку.

Подносилац пријаве се обавештава о додељеној шифри путем електронског сандучета.

1. **КОНТАКТ**

Додатне информације и термин за консултације могу се добити путем **електронске поште:** **psp@vojvodina.gov.rs**или путем телефона број: 021/487-4411 у периоду од 10,00 до 13,00 часова.

1. **ПРЕУЗИМАЊЕ ДОКУМЕНТАЦИЈЕ У ЕЛЕКТРОНСКОЈ ФОРМИ**

Текст конкурса, Правилник, образац пријаве, изјаве, форму пословног плана, захтев за исплату и извештај о наменском утрошку средстава и Упутство о начину подношења електронске пријаве и електронском општењу између органа, могу се преузети са интернет адресе: [*www.psp.vojvodina.gov.rs*](http://www.psp.vojvodina.gov.rs/).

**Покрајински секретар**

**Владимир Галић**